הבוקר (ראשון) שבעה פועלים סינים שעובדים במתחם בנייה ברחוב זכריה חתוקה בשכונת שעריים ברחובות, עלו על מנוף בגובה של עשרות מטרים בעקבות סכסוך עבודה עם מנהל העבודה במקום. לאחר יותר משעה, הסכימו הפועלים לרדת מהמנוף והמשטרה פתחה בבדיקת נסיבות האירוע החריג.
מוקדם יותר סיפרו גורמים ל"ערים" כי הפועלים הסינים נקלעו ככל הנראה לסכסוך עם מנהל העבודה במקום שנוצר כתוצאה מקשיי השפה ומעיכוב בשכר, והם מסרבים לרדת מהמנוף. צוותי משא ומתן של המשטרה שהוזעקו מתקשים גם הם לשכנע את הפועלים לרדת מהמנוף, בשל מחסום השפה.
תושב העיר שהיה במקום מספר: "במקום יש כמה ניידות משטרה שמנסים לשכנע אותם לרדת, הפועלים עלו על המנוף ונראה שהם רוצים לשמוע מאף אחד, כולל מהקבלן וממנהל העבודה ובמקום כבר יש התקהלות של תושבים שמחכים לראות שזה מסתיים בטוב".